《送钟广州赋得越王台》
明代·孟洋

汉家南越郡，海上起高台。紫翠朝云映，笙箫落日催。

千秋乐事今消歇，碧榭朱栏台草没。山鹧空啼榕叶深，荔枝犹待春风发。

太守来游发兴豪，雪山日镜拥溟涛。右瞰双溪小，回瞻五岭高。

开元宋公韩吏曹，贤声此辈俱翔翱。别君且尽杯中酒，越王台上应回首。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。